  Майя Бывальцева Ижкарын троллейбусъёс чаклам радлыкъя ветло. Иворъёсъя «Удмуртия» агентстволы со сярысь вераз ИжГЭТ-лэнпресс-секретарез Наталья Кузнецова. «Транспорт ужанрадлыказ пыриз 10 час 59 минутэ. Сюресчиос вулэсь мурдалазэ чакласа возё»,-  вераз Наталья Кузнецова. Тодэ вайытом, 27-тӥ инвожое ӵукна Татьяна Барамзина урамын зорву ӝутскемен валче троллейбусъёс отӥ ӧз ветлэ. Кызьы иворто «ВКонтакте» вотэсысь ИГГС группаын, кужмо зор дыръя таӵе урамъёслэн люкетъёссы ву улэ шедизы: — Киров урам — Удмуртской урам; — Чугуевский урам — Карл Маркс урам; — Киров урамысь «Газпром» АЗС дорын; — ВЛКСМ-лы 50 ар урам, «Талисман» ВЦ пала нюкын; — Пушкинской урам / Карла Либкнехт урам вожъёсысь кульчо; — Татьяна Барамзина урам, 74 номеро юрт азьысь нюк; — Авангардной урам; — Дзержинский урам «Кольцо» ВЦ палан. Тегъёс: Авто Ижкар ИжГЭТ Транспорт Троллейбус Удмуртия  